
2 DR 31.3.2011 

 
Dato’ Lilah bin Yasin [Jempol]: Terima kasih Tuan Yang di-Pertua. Rakyat 

Malaysia tidak mati di perbatasan menentang komunis. Tidak juga mengalami masalah 
cubaan Allah SWT melalui tsunami dan ledakan gunung berapi tetapi bergelimpangan 
mayat rakyat kita di jalan raya.  

Oleh yang demikian Tuan Yang di-Pertua, apakah kementerian bercadang untuk 
mengadakan rombakan kurikulum sekolah memandu secara besar-besaran supaya nilai-
nilai murni pemanduan berkhemah ini, mereka yang selalunya sombong, angkuh, bongkak 
dapat ditarbiah secara sempurna melalui kurikulum yang baru? Bilakah ia dapat 
dikuatkuasakan secara berkesan? 

Kempen keselamatan jalan raya secara berterusan, adakah Yang Berhormat 
bercadang untuk melibatkan seluruh kementerian yang berkaitan untuk mewujudkan 
sebuah jawatankuasa bertindak supaya mengadakan kempen ini sepanjang tahun, bukan 
bermusim dan dilanjutkan selama tiga tahun berturut-turut supaya dapat membentuk 
budaya pemanduan cemerlang di kalangan rakyat Malaysia dan juga budaya pengguna 
jalan raya cemerlang di kalangan rakyat Malaysia. Bagi mereka yang memang gemar 
melanggar undang-undang, kita jalankan penguatkuasaan secara berterusan. 

Tuan Yang di-Pertua... 

Timbalan Yang di-Pertua [Datuk Dr. Wan Junaidi bin Tuanku Jaafar]: Bukan 
ucapan Yang Berhormat, soalan Yang Berhormat.  

Dato’ Lilah bin Yasin [Jempol]: Bukan ucapan. 

Timbalan Yang di-Pertua [Datuk Dr. Wan Junaidi bin Tuanku Jaafar]: Ini 
macam ucapan Yang Berhormat. 

Dato’ Lilah bin Yasin [Jempol]: Soalan, tetapi berbentuk ucapan. Soalan baru 
Tuan Yang di-Pertua... [Ketawa] 

Timbalan Yang di-Pertua [Datuk Dr. Wan Junaidi bin Tuanku Jaafar]: Yang 
Berhormat, ini memperli. Tidak baik Yang Berhormat. 

Dato’ Lilah bin Yasin [Jempol]: Saya tidak perli Tuan Yang di-Pertua. Saya minta 
maaf. Akan tetapi saya sungguh-sungguh, serius supaya kementerian dapat menjalankan 
tindakan secara berkesan. Kalau boleh gantung lesen, bukan sahaja lesen pengguna tetapi 
lesen pengusaha. Ini kerana mereka yang menghisap dadah, mereka yang minum arak, 
pemandu ini adalah di bawah tanggungan pengusaha perniagaan tersebut. 

Datuk Abdul Rahim bin Bakri: Tuan Yang di-Pertua, terima kasih kepada Ahli 
Yang Berhormat Jempol di atas keprihatinan terhadap isu keselamatan jalan raya. Seperti 
mana yang sering kita tegaskan di sini bahawa masalah kemalangan di jalan raya adalah 
merupakan satu masalah yang serius di mana kalau kita lihat statistik kematian, setiap hari 
tidak kurang daripada 18 orang mati di jalan raya dan setiap sejam 20 minit, ada orang mati 
di jalan raya. Kalau kita lihat kematian melibatkan penunggang motosikal ialah lebih kurang 
average kematian sebelas kematian setiap hari. Ini adalah merupakan satu perkara yang 
serius yang ingin kita tangani... 

Tuan M. Kulasegaran [Ipoh Barat]: Yang Berhormat, Yang Berhormat 
Kinabatangan cakap wanita yang menyebabkan kemalangan. Adakah ini benar? 

Timbalan Yang di-Pertua [Datuk Dr. Wan Junaidi bin Tuanku Jaafar]: Yang 
Berhormat. Yang Berhormat. 

Tuan M. Kulasegaran [Ipoh Barat]: Adakah ini benar? 

Timbalan Yang di-Pertua [Datuk Dr. Wan Junaidi bin Tuanku Jaafar]: Yang 
Berhormat. 

Datuk Abdul Rahim bin Bakri: Oleh sebab itu kementerian mengambil berat 
tentang masalah ini dan kementerian telah pun mengadakan rombakan terhadap kurikulum 
bagi institut memandu untuk melahirkan pemandu-pemandu bukan sahaja kompeten tetapi 
juga mempunyai sikap-sikap ataupun mempunyai amalan yang baik atau amalan yang 
berkhemah dan berdisiplin di jalan raya. 



Dato' Lilah bin Yasin [Jempol]: Terima kasih Tuan Yang di-Pertua. Rakyat. Malaysia tidak mati di perbatasan menentang komunis. Tidak juga mengalami masalah cubaan Allah SWT melalui tsunami dan ledakan gunung berapi tetapi bergelimpangan mayat rakyat kita di jalan raya. Oleh yang demikian Tuan Yang di-Pertua, apakah kementerian bercadang untuk mengadakan rombakan kurikulum sekolah memandu secara besar-besaran supaya nilai- nilai murni pemanduan berkhemah ini, mereka yang selalunya sombong, angkuh, bongkak dapat ditarbiah secara sempurna melalui kurikulum yang baru? Bilakah ia dapat dikuatkuasakan secara berkesan?. Kempen keselamatan jalan raya secara berterusan, adakah Yang Berhormat bercadang untuk melibatkan seluruh kementerian yang berkaitan untuk mewujudkan sebuah jawatankuasa bertindak supaya mengadakan kempen ini sepanjang tahun, bukan bermusim dan dilanjutkan selama tiga tahun berturut-turut supaya dapat membentuk budaya pemanduan cemerlang di kalangan rakyat Malaysia dan juga budaya pengguna jalan raya cemerlang di kalangan rakyat Malaysia. Bagi mereka yang memang gemar melanggar undang-undang, kita jalankan penguatkuasaan secara berterusan. Tuan Yang di-Pertua... Timbalan Yang di-Pertua [Datuk Dr. Wan Junaidi bin Tuanku Jaafar]: Bukan ucapan Yang Berhormat, soalan Yang Berhormat. Dato' Lilah bin Yasin [Jempol]: Bukan ucapan. Timbalan Yang di-Pertua [Datuk Dr. Wan Junaidi bin Tuanku Jaafar]: Ini macam ucapan Yang Berhormat. Dato' Lilah bin Yasin [Jempol]: Soalan, tetapi berbentuk ucapan. Soalan baru Tuan Yang di-Pertua... [Ketawa]. Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat, ini memperli. Tidak baik Yang Berhormat. Dato' Lilah bin Yasin [Jempol]: Saya tidak perli Tuan Yang di-Pertua. Saya minta maaf. Akan tetapi saya sungguh-sungguh, serius supaya kementerian dapat menjalankan tindakan secara berkesan. Kalau boleh gantung lesen, bukan sahaja lesen pengguna tetapi lesen pengusaha. Ini kerana mereka yang menghisap dadah, mereka yang minum arak, pemandu ini adalah di bawah tanggungan pengusaha perniagaan tersebut. Datuk Abdul Rahim bin Bakri: Tuan Yang di-Pertua, terima kasih kepada Ahli Yang Berhormat Jempol di atas keprihatinan terhadap isu keselamatan jalan raya. Seperti mana yang sering kita tegaskan di sini bahawa masalah kemalangan di jalan raya adalah merupakan satu masalah yang serius di mana kalau kita lihat statistik kematian, setiap hari tidak kurang daripada 18 orang mati di jalan raya dan setiap sejam 20 minit, ada orang mati di jalan raya. Kalau kita lihat kematian melibatkan penunggang motosikal ialah lebih kurang average kematian sebelas kematian setiap hari. Ini adalah merupakan satu perkara yang serius yang ingin kita tangani... Tuan M. Kulasegaran [Ipoh Barat]: Yang Berhormat, Yang Berhormat Kinabatangan cakap wanita yang menyebabkan kemalangan. Adakah ini benar?. Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat. Yang Berhormat. Tuan M. Kulasegaran [Ipoh Barat]: Adakah ini benar?. Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat. Datuk Abdul Rahim bin Bakri: Oleh sebab itu kementerian mengambil berat tentang masalah ini dan kementerian telah pun mengadakan rombakan terhadap kurikulum bagi institut memandu untuk melahirkan pemandu-pemandu bukan sahaja kompeten tetapi juga mempunyai sikap-sikap ataupun mempunyai amalan yang baik atau amalan yang berkhemah dan berdisiplin di jalan raya.